**Nylig avdød:** Artikkelen handler om en person som døde nylig. Slike biografier kan bli hyppig endret og oppdatert. Les som vanlig Wikipedia med kritisk sans.

**Klaus Dick** (1928–2024) var en tysk katolsk hjelpebiskop for erkebiskopen av Köln.

Liv og virke
------------

### Prest

I 1947 fullførte han sin *Abitur* ved *Gymnasium Schwertstraße* i Solingen. 

Seks år senere, den 24. februar 1953, ble Dick presteviet, og deretter ble han subsidiar i Gielsdorf og sjelesærher i Oedekoven. Fra 1955 til 1957 var han foreleser ved Collegium Albertinum i Bonn, og ble studentprest i Bonn. Han fikk studere i München og tok sin doktorgrad i teologi i januar 1963 med avhandlingen «Das Analogieprinzip bei J. H. Newman und seine Quelle in J. Butlers 'Analogy'». 

Fra 1963 til 1969 var han direktør for Collegium Albertinum, ble deretter sogneprest ved St. Michael i Bonn til 1972 og ved St. Antonius i Wuppertal-Barmen fra 1972 til 1975. Han var dessuten prosynodal dommer til 1972.

### Hjelpebiskop i Köln

Den 17. mars 1975 ble Dick utnevnt av pave Paul VI til titulærbiskop av Guzabeta og hjelpebiskop i Köln. Den 19. mai samme år ble han og Josef Plöger bispeviet av erkebiskopen av Köln, kardinal Joseph Höffner; medkonsekratorer var erkebiskop emeritus av Köln, kardinal Josef Frings, og Kölns hjelpebiskoper Wilhelm Cleven, Augustinus Frotz og Hubert Luthe.

Klaus Dick var ansvarlig for det østlige pastoraldistrikt i erkebispedømmet Köln og hadde vært biskoppelig vikar for spørsmål om lære og økumenikk fra 1992. Tidligere var han vikar for pastoral omsorg for utenlandske katolikker i erkebispedømmet Köln. Han var også medlem av kommisjonen for videreutdanning av prester, diakoner, pastoralassistenter, og formann for den økumeniske bispedømmekommisjon. Kardinal Höffner utnevnte ham til domdekan i 1978.[]

Etter at han fylte 75 år aksepterte pave Johannes Paul II hans fratreden som hjelpebiskop den 27. februar 2003; Noen måneder senere ble Klaus Dick også fritatt fra sine plikter som katedraldekan.[]

Klaus Dick bodde senere i Elisabethsøstrenes kloster i Köln-Lindenthal. I februar 2020 kritiserte han utviklingen av den katolske kirke i Tyskland i et intervju med Kölnerdomens radio. Dick beskrev mennesker som viste forståelse for posisjonene til Maria 2.0-bevegelsen som «ikke lenger katolske».

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Erkebiskop Aloisius Muench (1889-1962) \*1935
* Biskop Matthias Wehr (1892-1967) \*1951
* Kardinal Joseph Höffner (1906-1987) \*1962
* Biskop *Klaus Dicke* (1928-) \*1975

Referanser
----------

1. 1 2 3   «Weihbischof em. Dr. Klaus Dick im Alter von 95 Jahren gestorben», verkets språk tysk, besøkt 25. februar 2024[Hentet fra Wikidata]
2. ↑  Beatrice Tomasetti (Interview) (8. februar 2020). «"Meinungsverschiedenheiten kennen wir nicht". Weihbischof em. Klaus Dick verbindet eine jahrzehntelange Freundschaft mit Benedikt XVI.». *domradio.de*. Besøkt 14. september 2021.
3. ↑  www.catholic-hierarchy.org dick, lest 5. oktober 2023

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI **·** NKC
 |